<classify> Azam FC katika kumalizia maandalizi yake ya mwisho kuelekea mchezo huo, ilikuwa mkoani Tanga, ambapo ilijipima nguvu dhidi ya Mgambo na Afican Sports na zote ikitoka sare ya bao 1-1 katika mchezo uliochezwa mwishoni mwa wiki kwenye Uwanja wa Mkwakwani Tanga.Ofisa Habari wa Klabu hiyo, Jaffar Idd alisema jana kuwa wachezaji wote walikwenda ziarani mkoani Tanga na wale waliokuwa kwenye michuano ya Kombe la Chalenji, watajumuika katika kambi hiyo.Leo saa 8 Jana mchana, ndio itakuwa moja kwa moja hadi tunacheza na Simba, kikubwa ni maandalizi, kama unavyojua maandalizi yetu tumeanzia Tanga, hivyo tutafanya maandalizi ya mwisho, alisema.Idd alisema malengo yao kuelekea mchezo wa Simba ni kupambana na kuibuka na pointi tatu ili kuendelea kukaa kileleni mwa ligi. Baadhi ya wachezaji waliokuwa kwenye michuano ya Chalenji nchini Ethiopia, waliotarajia kuripoti kambini ni nahodha John Bocco Adebayor, nahodha msaidizi Himid Mao Ninja, Shomari Kapombe, Ame Ally Zungu, Mudathir Yahya, Aishi Manula, ambao wote waliikosa kambi ya mkoani Tanga.Alisema mshambuliaji raia wa Burundi, Didier Kavumbagu tayari amewasili huku Allan Wanga kutoka Kenya akitarajiwa kuwasili jana. Alisema malengo makuu ya benchi la ufundi kucheza mechi hizo mbili za kirafiki mkoani Tanga, ilikuwa ni kuwamulika kiufundi wachezaji waliokuwa hawajapata nafasi ya kucheza muda mrefu baada ya ligi kusimama, ikiwa pia kupima ufiti wao na kuwapa baadhi ya mbinu. Simba wenyewe wako Zanzibar kujiandaa na mchezo huo.  <topic>: MICHEZO 